**Referat fra Grf. Solhøj’s generalforsamling d. onsdag d. 6 april 2022**

Deltagere: 8 personer (7 parceller) – heraf 4 fra bestyrelsen (Mikkel, Jesper, Mads, Ingelise).

**1. Valg af dirigent:**

Mikkel S. blev valgt; generalforsamlingen er rettidig indkaldt, da indkaldelsen blev omdelt 17/3-22, altså mere end 14 dage før afholdelse af generalforsamlingen.

**2. Bestyrelsens beretning, samt orientering om anlægs- og vedligeholdelsesarbejder for 2021**

Bestyrelsens sammensætning og opgavefordeling:

* Mikkel Svendsen – ansvarlig for hjemmesiden, telte, nyhedsbreve, anlæg, veje og kontakt til snerydningsfirmaet, Facebook-gruppen og kontaktperson til Grundejeren.dk
* Ole Vestbirk – veje og kontakt til kommunen
* Mikkel Mørch – kontaktperson til grundejerforeningen Lille Solhøj
* Ingelise Kvorning – kasserer, sekretær og veje
* Jesper Sønderstrup – festudvalg og veje
* Mads Christoffersen og Søren Budde Jensen er bestyrelsessuppleanter

**Anlæg**

Mathilde Svendsen varetager vedligeholdelsen på trekanten.

Vi har fået beskåret buskene for enden af trekanten og fået fældet et birketræ der var gået svamp i.

Vi har fået etableret Blomsterengen i 2021 og som har været en stor succes. Blomsteregen blev slået i efteråret og så venter vi spændt på, hvordan blomsteregnen kommer til at se ud i år.

**Veje**

Rapporten fra Teknologisk institut, som vi fik udarbejdet sidste år, har vi brugt som prioriteringsgrundlag for, i hvilken takt vi har råd til at udbedre vores veje i.

Rapporten kan findes på hjemmesiden under dokumenter.

Vi har indhente forskellige tilbud på renovering af vore veje og er endt med at vælge Gendrup, som kender vores veje og som derfor kan give os de mest realistiske tilbud.

Vi har fået repareret asfalt og forsegler revner i asfalten – oprettet kantsten på Bjernedevej lige numre fra 4 – 20B og oprettet kantsten på Tølløsevej for i alt 501.888 kr.

De ikke godkendte overkørsler på Bjernedevej er nu lavet korrekt i forbindelse med opretning af kantstenen for de enkelte grundejeres regning.

Det er den enkelte grundejer der er ansvarlig for at deres overkørsel er lovlig; ved kommende fortovsforbedringer, hvor der er ikke lovlige overkørsler, vil de pågældende grundejere blive gjort opmærksom på om deres overkørsel er lovlig, og må så aftale med Gendrup om at få lavet overkørslen lovlig

Som det kan ses af budgetforslaget for 2022 fortsætter vi med at bruge af formuen til vejrenovation.

Gendrup har netop afsluttet arbejdet med at oprette fortov og kantsten rundt om trekanten for 316.526,80 kr.

Det er aftalt med Gendrup at der asfalteres i løbet af foråret på Tølløsevej og Bjernedevej.

Nå det aftalte vejarbejde er udført vil bestyrelsen vurdere, hvad vi så har råd til at få udført af vejarbejder i henhold til prioriteringsplanen.

Årsgennemgang efter arbejdet med Gigabit vedr. brønde og stikledninger er afsluttet.

Årsgennemgang efter Hofor’s arbejde på Lindholmsvej og TDC arbejde med fiberkabler, er efter gentange rykkere endnu ikke sket. Vi rykker igen, igen!!

**Sne**

Vi har haft 2 gange snerydning i 2021 – hhv. D. 6 januar og 16 februar.

**Telte**

Vi har haft en indtægt på teltudlejning på i alt 1500 kr.

**PBS opkrævning**

Efterhånden er de fleste tilmeldt PBS – nu er det kun 7 der ikke er tilmeldt.

**Hjemmeside, facebookgruppr og nyhedsbreve**

På foreningen hjemmeside [www.grundsolhoj.dk](http://www.grundsolhoj.dk) fremgår diverse oplysninger om bestyrelsen, vedtægter, referater, regnskaber, bookning af telte, m.v.

Til de tilmeldte grundejere udsendes der en nyhedsmail nogle gange om året med nyheder/begivenheder, som vedrører foreningen (arrangementer, anlægsarbejder o.l.) Tilmelding sker på hjemmesiden under fanebladet ”tilmeld nyhedsbrev”, og bestyrelsen opfordrer alle ikke allerede tilmeldte grundejere om at gøre det, og alle grundejere om at give besked ved ændring af mailadresser. For tiden er 57 parceller ud af 103 mulige tilmeldt.

På hjemmesiden findes også link til tilmelding til Solhøjs Facebookgruppe.

**Grundejeren DK**

Foreningen er medlem af Grundejeren.dk, som er en sammenslutning af grundejerforeninger, hvor der kan hente juridisk hjælp, hvis der er behov for det.

**Fibernet**

Grundejere der ikke er tilsluttet Gigabit eller TDC kan henvende sig til Gigabit eller TDC om tilslutning.

**Div.**

Det er grundejernes pligt at overholde reglerne for beskæring af træer og buske, samt holde rendestenen fri for ukrudt, hvilket vi også tidligere har gjort opmærksom på. Vi henstiller til at alle overholder reglerne, som tidligere er blevet udsendt. Reglerne vil blive lagt på hjemmesiden.

Bestyrelsen gennemgik midt på året foreningens veje, for at se om reglerne var overholdt.

49 parceller fik en påmindelse om, at enten beskæringen af deres hæk, eller renholdelse af rendestenen ikke var efter reglerne.

Ved en senere gennemgang, kunne vi konstatere at 29 ud af de 49 nu var i orden, og resten havde endnu ikke renset rendestenen.

*Beretningen blev godkendt.*

**3. Regnskab**

Det udsendte regnskab blev godkendt.

**4. Forslag**

Der var ikke indkommet nogle forslag.

**5. Budget og fastsættelse af kontingent**

Bestyrelsens forslag om at fastholde kontingentet på 2800 kr. årligt blev godkendt.

**6. Fastsættelse af administrationsudgifter**

Honorar til kasserer på 2500 kr. og 500 kr. til øvrige bestyrelsesmedlemmer fastholdes og blev godkendt.

**7. Valg til bestyrelsen**

Ingelise Kvorning og Ole Vestbirk blev genvalgt; Mads Christoffersen blev valgt til bestyrelsen; Søren Budde Jensen blev genvalgt som suppleant.

Ingen ønskede at stille op til den anden suppleantpost.

**8. Valg af revisor og revisor suppleant**

Jan Jungberg blev genvalgt som revisor og Lis Jensen som revisor suppleant.

**9. Eventuelt**

Vi efterlyser medlemmer der har lyst til at påtage sig opgaver i forbindelse med blomsterengen og Festudvalg.

Er af grundejerne ved Trekanten har ansøgt Biodiversitetspuljen om et beløb til fremme af biodiversiteten.

Hvis ansøgningen godkendes i løbet af året, vil der ske forskellige aktiviteter ved beplantningen for enden af Trekanten.

Vejstykket for enden af Lindholmsvej ved bunkeren (tidligere Skjulhøj Allé) menes at tilhøre kommunen og ikke grundejerforeningen. Vejvedligeholdelsen her er så kommunens ansvar.